stanford-oval/wikipedia huggingface dataset:
טל מנשה
טבע בתחומי היישוב

כחלק מתפישת ההשתלבות בסביבה הטבעית, הוקמו בטל מנשה מספר פארקים ציבוריים:
"בוסתן בראשית" - פארק חורש טבעי בשילוב צמחים המוזכרים במקורות: שבעת המינים, משל יותם, גבעת שיר השירים ועוד. בפארק קיימים מתחם פיקניק ונקודת תצפית לאזור. בפארק נשתלו פקעות רבות שנאספו במסגרת "הצלת פקעות" משטחי בנייה.
"שביל בטבע" - שביל באורך כ-500 מטר, שנפרץ בטבע של חורש טבעי ונטוע, ובו אורנים, אלונים, אלות, וכן פריחה של פקעות רבות (כלנית, רקפת, אירוס, כרכום, חצב ועוד).
"שביל ביער" - מסלול מעגלי באורך של 3 ק"מ, שמתחיל בסמוך לבית הספר "טללי אורות" ביישוב.
פינת חי, הכוללת בעיקר עיזים וטווסים.
חינוך

טל-מנשה מורכב מאוכלוסייה דתית תורנית. אורחות חיי התושבים מתנהלים לפי ההלכה היהודית ובהנחיית הרב ראובן עוזיאל, רב היישוב והרב האזורי של צפון השומרון.
בטל מנשה מוסדות חינוך לגיל הרך, גני ילדים ובית ספר יסודי תורני אזורי בשם "טללי אורות" (בו לומדים כ-200 תלמידים). בבית הספר קיים 'גן תלמודי', אשר התלמידים שותפים בו לעבודה חקלאית, פינת חי פעילה, חדר מחשבים וכדומה. בגיל העל-יסודי לומדות הבנות באולפנית בפרדס חנה, באולפנית בחריש, באולפנית כפר פינס ועוד. הבנים בישיבה התיכונית בחריש, בישיבת בני עקיבא כפר הרואה, ועוד.
מ-2004 פעלה בטל מנשה במשך מספר שנים מדרשה לבנות ("מדרשת טל מנשה"), ששילבה שירות לאומי עם לימודים תורניים עבור בנות השירות הלאומי באזור. המדרשה פעלה תחת חסותו של הרב חיים דרוקמן, שהרצה אחת לחודש במדרשה. וסניף של תנועת הנוער בני עקיבא.
דת

בטל מנשה קיים בית כנסת אחד מרכזי, בו מתקיימים כל מנייני התפילה, זאת על פי התפיסה של אחדות הקהילה ומניעת ריבוי ופיצול מניינים. נוסח התפילה מעורב ונקבע על פי נוסח החזן. כל ערב מתקיים לימוד משותף של "הדף היומי" בגמרא. כמו כן מתקיימים שיעורים של רב היישוב, הרב ראובן עוזיאל, בנושאי פרשת השבוע, תנ"ך, תלמוד בעיון, שיעורי נשים, כמו כן, מתקיים "סדר ערב" פעם בשבוע, לילדים הצעירים.
בית הכנסת המרכזי הוא "אוהל יצחק".
התפילות בנוסח עדות המזרח מתקיימות כיום בשבתות ובחגים בבית הכנסת "טל-גנים", שהוקם על ידי משרד הביטחון משרידי בית הכנסת של היישוב המפונה גנים.
תרבות

בטל מנשה פועלים מקווה לנשים, ספרייה, ו"חדר נוער" בו מתקיימת אחת לשבוע פעילות לכל שכבת גיל בכיתות ז'-י"ב על ידי רכז הנוער. ביישוב מתקיימים מופעי תרבות בתקופת החגים, חוגי תורה לילדים, פעילויות בספרייה, וחוגי ספורט לילדים. כמו כן מתקיימים ערבי נשים לנשות היישוב והסביבה.
הערות שוליים

↑  עקיבא אלדר, כך כבש המאחז הדתי את ההתנחלות החילונית השכנה, באתר הארץ, 23 בדצמבר 2007
| מחוז יהודה ושומרון |
| --- | --- | --- |
| נפות | נפת יהודה ושומרון חופפת את שטח המחוז | מפת מחוז יהודה ושומרון |
| ערים | אריאל • ביתר עילית • מודיעין עילית • מעלה אדומים | מפת מחוז יהודה ושומרון |
| מועצות מקומיות | אורנית • אלפי מנשה • אלקנה • אפרת • בית אל • בית אריה-עופרים • גבעת זאב • היישוב היהודי בחברון • הר אדר • מעלה אפרים • עמנואל • קדומים • קריית ארבע • קרני שומרון • שער השומרון | מפת מחוז יהודה ושומרון |
| מועצות אזוריות | גוש עציון • הר חברון • מגילות • מטה בנימין • ערבות הירדן • שומרון | מפת מחוז יהודה ושומרון |
| --- | --- |
בקרת זהויות :  NLI: 987007568874905171  VIAF: 146146461445227730029   WorldCat (עם VIAF): 146146461445227730029 
"בוסתן בראשית" בטל מנשה
בית הכנסת בטל מנשה
נבחרת קולומביה בכדורגל עד גיל 20

נבחרת קולומביה בכדורגל עד גיל 20 היא הנבחרת הלאומית של מדינת קולומביה בקטגוריית גילאים זו. הנבחרת זכתה שלוש פעמים בתואר אלופת דרום אמריקה והעפילה תשע פעמים לטורניר גביע העולם לקטגוריה זו. הישגה הטוב ביותר היה המקום השלישי, אותו השיגה בטורניר של 2003 באיחוד האמירויות הערביות. קולומביה הציגה במהלך התחרויות חלק משחקניה המפורסמים שהפכו אחר כך לשחקנים חשובים בנבחרת הבוגרת.
הנבחרת בגביע העולם > ברית המועצות 1985

קולומביה - הונגריה 2-2
קולומביה - בולגריה 1-1
קולומביה - תוניסיה 1-2
קולומביה - ברזיל 6-0 (רבע גמר)
שחקנים בולטים: רנה היגיטה, ג'ון חיירו טרייס, אורלנדו מאטורנה, ווילמר קבררה
הנבחרת בגביע העולם > צ'ילה 1987

קולומביה - בחריין 0-1
קולומביה - מזרח גרמניה 3-1
קולומביה - סקוטלנד 2-2
שחקנים בולטים: אדוארדו ניניו, מיגל גררו, ווילמר קבררה, אוסקר קורדובה, ווילסון פרס, ג'ון חיירו טרייס, אוסקר פארחה, אנדרס אסטרדה
הנבחרת בגביע העולם > ערב הסעודית 1989

קולומביה - קוסטה ריקה 1-0
קולומביה - סוריה 0-2
קולומביה - ברית המועצות 3-1
קולומביה - פורטוגל 1-0 (רבע גמר)
שחקנים בולטים: אוסקר קורדובה, מיגל קלרו, חורחה ברמודס, חוסה סנטה, דייגו אוסוריו, איוואן ולנסיאנו, קרלוס קסטרו
הנבחרת בגביע העולם > אוסטרליה 1993

קולומביה - אוסטרליה 2-1
קולומביה - קמרון 2-3
קולומביה - רוסיה 3-1
שחקנים בולטים: ארליי דינאס, ארליי בטאנקורט, הנרי סמברנו, לאונרדו פביו מורנו, ג'רסון גונסאלס
הנבחרת בגביע העולם > איחוד האמירויות הערביות 2003

קולומביה - מצרים 0-0
קולומביה - יפן 1-4
קולומביה - אנגליה 0-0
קולומביה - אירלנד 2-3 (שמינית גמר)
קולומביה - איחוד האמירויות הערביות 0-1 (רבע גמר)
קולומביה - ספרד 1-0 (חצי גמר)
קולומביה - ארגנטינה 1-2 (מקום שלישי)
שחקנים בולטים: חואן חוסה דה לה קואסטה, אדיקסון פראה, חיימה רואיס, מקנלי טורס, ויקטור מונטניו, אבל אגילר, חיימה קסטריון, הקטור לנדסורי
הנבחרת בגביע העולם > הולנד 2005

קולומביה - איטליה 0-2
קולומביה - קנדה 0-2
קולומביה - סוריה 0-2
קולומביה - ארגנטינה 2-1 (שמינית גמר)
שחקנים בולטים: קרלוס ולדס, כריסטיאן ספאטה, חואן קאמילו סונייגה, הוגו רודאייגה, חואן קרלוס טוחה, רדאמל פלקאו, סבסטיאן הרננדס, הריסון אוטלברו, פרדי גוארין, אבל אגילר, דיירו מורנו, אדווין ולנסיה, כריסטיאן מרוגו, וואסון רנטריה, דויד אוספינה
הנבחרת בגביע העולם > קולומביה 2011

קולומביה - צרפת 1-4
קולומביה - מאלי 0-2
קולומביה - דרום קוריאה 0-1
קולומביה - קוסטה ריקה 2-3 (שמינית גמר)
קולומביה - מקסיקו 3-1 (רבע גמר)
שחקנים בולטים: חאמס רודריגס, כריסטיאן בונייה, פדרו פרנקו, סנטיאגו אריאס, פביאן קסטייו, לואיס מוריאל, מייקל אורטגה, דובאן ספאטה, חואן דויד קבסאס, סבסטיאן פרס, ג'ייסון מורייו, חוסה אדולפו ולנסיה
הנבחרת בגביע העולם > טורקיה 2013

קולומביה - אוסטרליה 1-1
קולומביה - טורקיה 0-1
קולומביה - אל סלבדור 0-3
קולומביה - דרום קוריאה 1-1 (8-7 בבעיטות הכרעה) (שמינית גמר)
שחקנים בולטים: חואן פרננדו קינטרו, כריסטיאן בונייה, ג'רסון ורגרה, ג'ון קורדובה, הליבלטון פלסיוס, סבסטיאן פרס, מיגל בורחה
הנבחרת בגביע העולם > ניו זילנד 2015

קולומביה - קטר 0-1
קולומביה - סנגל 1-1
קולומביה - פורטוגל 3-1
קולומביה - ארצות הברית 1-0 (שמינית גמר)
שחקנים בולטים: חואן סבסטיאן קינטרו, אנדרס טייו, ז'ואאו רודריגס, ג'ייסון לוקומי, דאבינסון סאנצ'ס, רפאל סנטוס בורה
הנבחרת בגביע העולם > פולין 2019

קולומביה - פולין 0-2
קולומביה - סנגל 2-0
קולומביה - טהיטי 0-6
קולומביה - ניו זילנד 1-1 (4-5 בפנדלים) (שמינית גמר)
קולומביה - אוקראינה 1-0 (רבע גמר)
שחקנים בולטים: איבן אנגולו, חואן קאמילו הרננדס, לואיס סיניסטרה, קרלוס קואסטה, קווין מייר, חיימה אלבראדו
הנבחרת בגביע העולם > ארגנטינה 2023

קולומביה - ישראל 1-2
קולומביה - יפן 1-2
קולומביה - סנגל 1-1
קולומביה - סלובקיה 1-5 (שמינית גמר)
קולומביה - איטליה 3-1 (רבע גמר)
תארים

אלופת דרום אמריקה 3 פעמים (2013, 2005, 1987)
סגנית אלופת דרום אמריקה פעמיים (2015, 1988)
מקום שלישי בגביע העולם פעם אחת (2003)
הערות שוליים

↑  Semana, 26.7.2011, Emiratos Árabes Unidos 2003
↑  Peru.com, 11.1.2015, Sudamericano Sub 20: Colombia campeón en el torneo 1987 (VIDEO)
↑  El Tiempo, 19.12.2015, Hace 12 años la Selección Sub-20 de Rueda hizo historia
↑  Gol Caracol, 12.12.2014, Aquél Sudamericano del 2005
↑  El Espectador, 14.8.2011, "Feliz, pero triste a la vez porque eliminamos al anfitrión"
↑  Marca, 4.2.2013, Colombia, campeón del Sudamericano sub 20
| כדורגל בקולומביה קולומביה |
| --- | --- | --- |
| ניהול | מנהלת הליגה הקולומביאנית • קבוצות • אצטדיונים |  |
| תחרויות ליגה | הליגה הראשונה • ליגה שנייה |  |
| תחרויות גביע | הגביע הקולומביאני • הסופר קאפ הקולומביאני |  |
| נבחרות | הנבחרת הלאומית • עד גיל 20 • עד גיל 17 • נבחרת הנשים |  |
הקסם השחור (סדרת טלוויזיה)

| --- | --- |

פתיח הסדרה
 מבוסס על:  הסייח השחור מאת אנה סואל
 סוגה:  סדרת הרפתקאות, סדרת דרמה-משפחתית
 יוצרים:  סידני קול
 כותבים:  טד וויליס ריצ׳ארד קרפנטר דייוויד באטלר
 בימוי:  צ׳ארלס קריצ׳טון פיטר דופל ג׳ון רירדון
 שחקנים:  Judi Bowker 
 מדבבים בעברית:  נורית לפקוביץ אמיר
 ארץ מקור:  הממלכה המאוחדת הממלכה המאוחדת
 שפות:  אנגלית (הסדרה דובבה לשפות נוספות, בהן עברית)
 מספר עונות:  2
 מספר פרקים:  52 פרקים במקור, 26 בישראל
 הפקה
 מפיקים בפועל:  פול נייט
 חברת הפקה:  The Fremantle Corporation London Weekend Television
 הפצה:  אולפני ITV 
 מוזיקה:  דניס קינג 
 אורך פרק:  23 דקות
 שידור
 רשת שידור:  ITV
 רשת שידור בישראל:  הערוץ הראשון
 תקופת שידור מקורית:  17 בספטמבר 1972 – 10 במרץ 1974
 תקופת שידור בישראל:  22 ביוני 1974 – 20 בדצמבר 1974
 קישורים חיצוניים
 דף התוכנית ב-IMDb
 
הקסם השחור (באנגלית: The Adventures of Black Beauty) היא סדרה בריטית המבוססת על ספרה של אנה סואל "הסייח השחור". עלילת הסדרה נפרסה לאורך 52 פרקים (בישראל שודרו 26 פרקים).
לסדרה יצאה סדרת המשך ששודרה בערוץ הילדים בשנות התשעים – "הרפתקאותיו החדשות של הקסם השחור".
תקציר העלילה

הסדרה אינה מהווה עיבוד לספר מ-1877 של אנה סואל, אלא מהווה "המשך" הכולל בתוכו דמויות חדשות שנוצרו בידי טד וויליס, בהן ד"ר ג׳יימס גורדון, בגילומו של וויליאם לוקאס, וילדיו ויקי (ג׳ודי באוקר) וקווין (רודריק שאו), המשמשים כבעליו של הסוס "בוקי" (נקרא כך בדיבוב העברי, במקור שמו "ביוטי"). בין דמויות המשנה נכללת מנהלת משק הבית של דוקטור גורדון – איימי ווינת׳רופ (שרלוט מיטשל) וילד מקומי בשם אלברט קליפטון (טוני מיידן).
דמויות

| דמות | שחקן | מדבב בגרסה העברית |
| --- | --- | --- |
| דוקטור ג׳יימס גורדון | וויליאם לוקאס | משה טימור |
| איימי ווינת׳רופ | שרלוט מיטשל | דליה פרידלנד |
| קווין גורדון | רודריק שאו |  |
| סקווייר ארמסטרונג | מייקל קאלבר |  |
| ויקי גורדון | ג׳ודי באוקר | נורית לפקוביץ אמיר |
| ג׳ני גורדון | סטייסי דורנינג |  |
| השוטר דיקינס | קנת׳ ת׳ורנט |  |
| אלברט קליפטון | טוני מיידן |  |
| נד לואיס | סטפן גארליק |  |
פרקים

|  | שם הפרק במקור | שם הפרק בישראל | תאריך שידור בישראל |
| --- | --- | --- | --- |
| 1 | The Fugitive | הנמלט | 22 ביוני 1974 |
| 2 | The Hostage | בני הערובה | 29 ביוני 1974 |
| 3 | The Pit Pony | פוני הכרייה |  |
| 4 | The Horse Thieves | גונבי הסוסים | 17 באוגוסט 1974 |
| 5 | Runaway | הבריחה |  |
| 6 | Warhorse | זוהר, הסוס הזקן | 20 ביולי 1974 |
| 7 | The Horsemen | הפרש |  |
| 8 | The Duel | דו-קרב | 27 ביולי 1974 |
| 9 | The Viking Helmet: Part 1 | קסדת הוויקינג - חלק א’ |  |
| 10 | The Viking Helmet: Part 2 | קסדת הוויקינג - חלק ב’ |  |
| 11 | Day of Reckoning | יום ההתחשבנות |  |
| 12 | Man Trap | המלכודת | 13 ביולי 1974 |
| 13 | Clown on Horseback | הליצן ביער | 30 באוגוסט 1974 |
| 14 | Three Locks to Fortune | הדרך אל העושר | 6 בספטמבר 1974 |
| 15 | The Recruiting Sergeant | הסמל הבריטי | 25 באוקטובר 1974 |
| 16 | The Debt | החוב |  |
| 17 | The Horse Healer | מרפא הסוסים | 10 באוגוסט 1974 |
| 18 | The Witch | המכשפה |  |
| 19 | The Ponies | הפונים | 3 באוגוסט 1974 |
| 20 | The Ruffians | השודדים |  |
| 21 | Two of a Kind | צמד חמד |  |
| 22 | Foul Play | משחק מכור |  |
| 23 | Sailor on a Horse | הימאי | 18 באוקטובר 1974 |
| 24 | Wild Justice | צדק פראי |  |
| 25 | The Barge | האסדה |  |
| 26 | Father and Son | אבות ובנים | 1 בנובמבר 1974 |
נעימת הנושא

נעימת הנושא של הסדרה "הדהירה הביתה" ("Galloping Home") הולחנה בידי דניס קינג, והפכה למזוהה מאד עם הסדרה.
הערות שוליים

↑  שידורי רדיו וטלוויזיה - שבת, דבר, 21 ביוני 1974
↑  שידורי רדיו וטלוויזיה - יום ו', דבר, 20 בדצמבר 1974
↑  טלוויזיה - שבת, דבר, 28 ביוני 1974
1 2  בטלוויזיה - יום שישי, דבר, 16 באוגוסט 1974
↑  טלוויזיה - יום ששי, דבר, 26 ביולי 1974
↑  טלוויזיה כללית - יום ו' – 12.7, על המשמר, 12 ביולי 1974
↑  טלוויזיה - יום ששי, דבר, 30 באוגוסט 1974
↑  טלוויזיה - יום שישי, דבר, 6 בספטמבר 1974
↑  טלוויזיה - יום שישי, דבר, 25 באוקטובר 1974
↑  טלוויזיה - יום ששי, דבר, 18 באוקטובר 1974
↑  טלוויזיה - יום ששי, דבר, 1 בנובמבר 1974
ווסקרסנסקי (סדרת טלוויזיה)

| --- | --- |

 סוגה:  דרמה תקופתית
 כותבים:  אנסטסיה איסטומינה
 בימוי:  דמיטרי פטרון
 שחקנים:  יורי קולוקולניקוב מקסים לגאשקין אנדריי נזימוב וילמה קוטאוויצ'יוטה אנטון חבארוב אולגה ארנטהולץ ולדימיר יפיפאנצב אלכסיי ביידקוב ארקדי קובאל
 ארץ מקור:  רוסיה רוסיה
 שפות:  רוסית
 מספר עונות:  1 
 מספר פרקים:  8 
 הפקה
 מפיק:  אלכסיי מויסייב נטליה מוקייבה
 חברת הפקה:  Epic Media Petrofilm Production
 עורכים:  קונסטנטין מאזור
 אתר צילומים:  סנקט פטרבורג 
 צלמים:  קיריל ספראנסקי
 מוזיקה:  פאבל יסנין 
 אורך פרק:  50 דקות
 שידור
 רשת שידור:  1tv
 תקופת שידור מקורית:  8 בנובמבר – 11 בנובמבר 2021
 קישורים חיצוניים
 http://epic-media.ru/project/voskresenskij
 דף התוכנית ב-IMDb
 
ווסקרסנסקי (ברוסית: Воскресенский), מופצת במדינות המערב בשם "פרופסור" (Professor), היא סדרת טלוויזיה בלשית היסטורית בהפקה רוסית משנת 2021 בהפקת Epic Media, בהזמנת רשת 1tv הרוסית. פרק הבכורה הוצג במסגרת פסטיבל Pilot שהתקיים בספטמבר 2021 באיוואנובו. הסדרה שודרה גם בשרתי הסטרימינג ברוסיה מה־8 בנובמבר 2021.
עלילה

עלילת הסדרה מתרחשת בסנקט פטרבורג בשנת 1912, על רקע הבדלי המעמדות בעיר. בכל פעם שמשטרת הבירה מתקשה להתמודד עם מקרה רצח, אנשיה פונים לפרופסור לרפואה ווסקרסנסקי. המקרים שווסקרסנסקי חוקר הם הבלתי מוסברים והנוראים ביותר, אך הוא מוכיח שמאחורי הפשעים הבלתי מוסברים ישנם רוצחים אמיתיים שאינם יכולים להכיל את הצדדים האפלים של רצונותיהם, והדבר טבוע באופי האנושי.
המנתח המבריק ארקדי ווסקרסנסקי בזמנו הפנוי מתמסר לחקירות, שבמהלכן הוא גוף האדם עבורו הוא מסתמך רק על המדע והשכל הישר. הוא גיבור קשוח, חשאי ודי לא נעים בתקשורת עם סביבתו, אבל הוא תמיד נחלץ לעזרת שומרי החוק והסדר בעיר הבירה הקיסרית.
הרופא הצעיר, איוואן פוגל, מקבל את תפקיד העוזר של פרופסור ווסקרסנסקי, גאון מסתורי שמעדיף לנהל אורח חיים סגור. הפרופסור לא צריך עוזר, אבל הוא נאלץ לקחת את פוגל, שנכפה עליו על ידי חבר הנאמנים של האוניברסיטה. בנוסף לעבודתו הרפואית, הפרופסור עוזר למשטרה לחקור חשד למקרי מוות. הפעם עצרה המשטרה את כל דברי הדואר, שכן הדוור שהעביר אותם נשרף למוות. מדובר במקרה נדיר של בעירה ספונטנית, לדברי מפקד המשטרה צ'ודקוב. עם זאת, ווסקרסנסקי בטוח שהמדובר ברצח מתוחכם ומתחייב להוכיח זאת.
במהלך הלילה האגם הופך לדם. למחרת בבוקר, גופת נערה ממפעל צבאי נמצאה בתוך המים. הפועלים בטוחים שהרוצח הוא בחור מפרבר יהודי. ווסקרסנסקי מונע פוגרומים ומוצא את הרוצח האמיתי של הילדה.
המשטרה מגלה קבוצה של שחקני קלפים שהורעלו בצורה חריגה. כולם היו קשורים לפנסיון פרטי לילדות-יתומות, שממנו נעלמה רק יום לפני אחת התלמידות. ווסקרסנסקי מבסס את שיטת ההרעלה וכן מבין מי הם הנבלים בסיפור הזה ומי הם הקורבנות.
אחד מאנשי האיגודים המקצועיים נהרג בסנקט פטרבורג. המשטרה חוששת שהרצח המתוקשר יעורר עצרות שמאל. ווסקרסנסקי טוען כי הרצח אינו קשור לפעילותו החברתית של הפוליטיקאי. עם זאת, מעשיו הרשלניים מובילים לכך שחברו מפקד המשטרה צ'ודקוב מנושל מתפקידו ועננים מתקבצים מעל הפרופסור עצמו.
מפציצים תוקפים צוות של שופט. קורבנות הפיצוץ מאושפזים בבית החולים. אחד מהם, חולה במצב קשה, אך עדיין לא ידועה זהותו. בחיפוש אחר אישיותו, הגיבורים צועדים בעקבותיה של מפלצת אמיתית.
חברתו של הפרופסור, העיתונאית הצעירה מריה וקסלר, נעלמת. ווסקרסנסקי מוצא את עצמו מעורב בתוכנית שוד מורכבת, שהוא לא יכול למנוע.
ספינה שנחשבה כנעדרת כבר כמה שנים מגיעה לנמל סנקט פטרבורג. הספינה מביאה מגפה לבירה. חזרתה היא קללה אמיתית למי שביצעו פשעים בעבר. ווסקרסנסקי מנסה להציל את העיר והחפים מפשע.
היועץ החשאי הנסיך רומיאנצב מקווה לקבל את משרת שר הפנים בוועידת השרים. עם זאת, מישהו שולח לו מכתבים שבהם נרמז על חוסר הלגיטימיות שלו. בינתיים, מפציצים מתכננים להציף את פטרבורג ולעורר בה אי שקט. ווסקרסנסקי מציל את העיר וגם מגלה את סוד משפחת רומיאנצב.
שחקנים ודמויות

יורי קולוקולניקוב – ארקדי ווסקרסנסקי, פרופסור לרפואה מהאוניברסיטה הקיסרית הממלכתית של סנקט פטרבורג, כירורג ובלש פרטי
מקסים לגאשקין – גריגורי צ'ודקוב, חוקר במשטרת סנקט פטרבורג וראש מחלק הבילוש
אנדריי נזימוב – איוואן פוגל, רופא יהודי ועוזרו של ווסקרסנסקי
ארקדי קובאל – גולובין, ראש מחלק הבילוש החדש של משטרת סנקט פטרבורג
וילמה קוטאוויצ'יוטה – מריה וקסלר, עיתונאית מהיומון "ידיעון פטרבורג" (Петербургскiй Вѣстникъ)
אנטון חבארוב – אנדריי פלאטוב, מיליונר סוציאליסט וסוחר הגילדה הראשונה
ולדימיר יפיפאנצב – מיכאיל יודין
יאנינה לאקובה – הלדה, עוזרת הבית של ווסקרסנסקי
סרגיי ביגזו – העורך הראשי של "ידיעון פטרבורג"
איליה שאקורנוב – הנסיך רומיאנצב, יועץ חשאי
אלכסנדר מוראביצקי – דמיטרי
פאבל חרלאנצ'וק – בראגוטה
דנייל וורוביוב – פאבל/פיוטר
אולגה ארנטהולץ – לילית
יוליה מרצ'נקו – בובילבה
קיריל רובצוב – בובילב
סרגיי ברקובסקי – מגדת עתידות נכה
ולרי קוחראשין – ורשצ'אגין
איליה בוריסוב – גראסים
אלכסנדר סירין – אביו של ווסקרסנסקי
הפקה

צילומי הסדרה החלו בסנקט פטרבורג באוגוסט 2018 בהזמנת הערוץ הראשון ברוסיה.
שידור וביקורות

הסדרה עלתה לראשונה בספטמבר 2021 בפסטיבל Pilot. פרק הבכורה שודר בטלוויזיה ב־8 בנובמבר 2021 בערוץ הראשון ברוסיה.
תגובת הצופים והמבקרים הייתה מעורבת. מבקר הקולנוע יגור מושביטין תיאר את הסדרה כ"סדרה פרוצדורלית ברוח שנות ה-1900, שאינה מתיימרת להיות פסיכולוגית ודרמטית". הסדרה כונתה "שרלוק" הרוסית.
הערות שוליים

↑  קדימון הסרט
↑  ווסקרסנקי באתר הערוץ הראשון הרוסי
↑  Третий фестиваль "Пилот" в Иванове открылся сериалом "Воскресенский"
↑  ВОСКРЕСЕНСКИЙ - Серия 1 / Исторический детектив (ПРЕМЬЕРА 2021), נבדק ב-2021-12-31
↑  Сериал Воскресенский 1 сезон
↑  Соскучились по качественным российским сериалам? Вот 15 новых шоу, которых вам хватит на год вперед
↑  Наш русский Шерлок. Каким получился сериал «Воскресенский»
מברגה

מברגת אימפקט מתוצרת חברת כלי העבודה מקיטה
מברגה היא כלי עבודה חשמלי או נטען שמשמש להברגת ברגים ולעיתים גם לעבודות קידוח קלות.
סוגי מברגות

ישנם סוגים שונים של מברגות, ישנן מברגות חשמליות שהפעלתן מחייבת חיבור קבוע לחשמל וישנן מברגות נטענות שבעזרתן ניתן לבצע עבודות ללא חיבור לחשמל. סוג נוסף של מברגות, הוא מברגות המונעות באמצעות מדחס היוצר לחץ אוויר, שימוש במברגות אלו נעשה בעיקר במוסכים ובייחוד בפנצ'ריות.
מברגת קלאצ' (מצמד) חשמלית - בסוג מברגה זה המנוע מייצר סיבוב של הביט המחובר לראש המברגה וכך מבריג את הבורג למקומו. בסוג מברגה זה, כאשר ההברגה נעשית קשה, מתבצע ניתוק בין המנוע לגיר המברגה (קלאצ') והמברגה מפסיקה לעבוד על מנת למנוע עומס יתר על המנוע. יתרונה של מברגה זו הוא בהברגות שמצריכות יותר דיוק ועדינות כיוון שאפשר לבחור את עוצמת העבודה של המברגה בצורה יותר מדויקת מאשר מברגת אימפקט. במברגות קלאצ' ראש המברגה יהיה בדרך כלל פוטר שגודלו משתנה ולרוב מגיע עד 10 מ"מ.
מברגת אימפקט חשמלית - כמו במברגת קלאצ' המנוע החשמלי מייצר סיבוב וכך מבריג את הבורג. אולם, במברגת אימפקט משולב אלמנט ייחודי וכאשר העומס גדל, המנוע מייצר פולסים של כוח באמצעות מנגנון הלימה בכיוון ציר הסיבוב. באמצעות מנגנון זה, מברגת האימפקט מתאימה לפרויקטים מסובכים יותר. במברגות אימפקט ראש המברגה בדרך כלל יהיה מחבר רבע אינץ'.
מברגון חשמלי - בסוג זה יש למברג מנוע חשמלי קטן וחלש והוא משמש בעיקר לצורך עבודות קטנות וקלות. המברג מעוצב לרוב בצורת מברג ידני ובגודל קומפקטי.
סוגי מברגות > מינוחים נפוצים

מומנט פיתול - מומנט הפיתול הוא נתון המבטא כמה כוח סיבובי יכולה המברגה להפעיל. בישראל ועוד מדינות נמדד ב־Nm (ניוטון-מטר). ככל שמומנט הפיתול יותר גבוה, כך המברגה עשויה להיות גדולה ויקרה יותר. עבודה שונות דורשות מברגות עם מומנט פיתול שונה.
מהירות סיבוב - נתון המבטא מהי מהירות הסיבוב המרבית של המברגה. בהברגות עדינות שמצריכות יותר דיוק, מומלץ לבחור במהירות סיבוב נמוכה.
למברגות ישנן תכונות שונות המותאמות לייעוד העבודה הרצוי.
חלקים עיקריים > תפסנית (אֶחֶז המקדח, פוּטר)

התפסנית היא ראש המברגה, החלק אליו מתחברים המקדחים השונים.
ישנן מספר תכונות עיקריות:
קוטר התפסנית. כלומר, הקוטר המרבי של מקדח שהוא מסוגל לאחוז.
סוג הנעילה. ישנן מברגות שאוחזות את המקדח על ידי הידוק ידני, לעיתים בעזרת מכשיר מיוחד להידוק המקדח ("מפתח תפסנית"), ישנן מברגות שהנעילה בהן היא חשמלית וישנן מברגות שבהן לפיתת המקדח נעשית על ידי משיכת התפסנית לאחור והכנסת המקדח. כך, המקדח נתפס בצורה מכנית חזקה.
חלקים עיקריים > מתגים

לכל מברגה ישנם מספר מתגים השולטים על פעולת המברגה, ביניהם נפוצים:
מתג הפעלה - צורתו כצורת הדק והוא מורכב על ידית האחיזה. במרבית המברגות כיום עצמת הלחיצה על מתג ההפעלה משפיעה באופן ישיר על מהירות הסיבוב של המברגה.
מתג שינוי כיוון הסיבוב - למתג זה ישנן שני מצבים: פנימה (ימינה, Right) והחוצה (שמאלה, Left) כאשר המברגה מכוונת על מצב "פנימה" הבורג יוחדר לתוך החומר שאליו מתבצעת ההברגה ואילו כאשר המברגה מכוונת על מצב "החוצה" הבורג יישלף אל מחוץ לחומר הזה.
חלקים עיקריים > מנוע

בכל מברגה ישנו מנוע חשמלי היוצר את הסיבוב של ראש המברגה. עצמת המנוע משתנה ממברגה למברגה בהתאם לאפיון וייעוד העבודה. במנועים מסורתיים יותר, מעבר המידע מתרחש על ידי מוליכים (בדרך כלל פחמים כמו גרפיט) שסוגרים מעגלים חשמליים תוך כדי סיבוב המנוע. אמנם, הפחמים גורמים לאיבוד אנרגיה ולמנועים גדולים יותר וכמו כן, יש להחליף את הפחמים מדי פעם. ישנם מנועים חדישים בהם מחליפים רכיבים אלקטרוניים את הפחמים (מנוע ללא פחמים, באנגלית: Brushless) וכך אפשר לבנות מנועים יעילים וקטנים יותר. מנועים אלו יהיו בדרך כלל יותר יקרים לייצור ולקנייה.
חלקים עיקריים > סוללה

מברגות המבוססות על עבודה ללא חיבור חשמל קבוע פועלות על באמצעות אנרגיה האגורה בסוללות. מרבית המברגות כיום משתמשות בסוללות ליתיום בנות 2.4-20 וואט והמספקות זמן עבודה המשתנה בהתאם לאינטסיביות העבודה בכלי. כמו כן, גודל הזרם המרבי (אמפר) משתנה ובדרך כלל יהיה בין 1.5 ל-8 אמפר, למרות שיש סוללות שמסוגלות להעביר יותר זרם.
מקדחים - Bit

למברגה ניתן לחבר סוגים שונים של מברגים ומקדחים. השימוש הנפוץ ביותר הוא במקדחים בעלי צורה של מברג המשמשים להברגה ומכונים "ביטים" במגוון צורות בהתאם לחריטה השקועה שבראש הבורג. בנוסף לזאת ישנם מקדחים המשמשים לקידוח בסוגי חומר שונים וישנם ראשים המשמשים לשיוף.
הערות שוליים

↑  כל מה שרצית לדעת על מברגת אימפקט, באתר מעריב אונליין, 10 בנובמבר 2020
↑  מה זה מנוע בראשלס, באתר www.argentools.co.il
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
על כל עלה נושר (הלוואי הלוואי)

"על כל עלה נושר (הלוואי הלוואי)" הוא סינגל שהוקלט על ידי הזמר הישראלית דין דין אביב. את השיר הוציאה לאור בשנת 2009 חברת התקליטים NMC יונייטד אנטרטיינמנט, והוא נכלל כרצועה ה-14 באלבום האוסף של הזמרת, האוסף.
על השיר

השיר נכתב והולחן על ידי רחל שפירא ומוני אמריליו, והופק על ידי רמי הראל. ב-22 באוקטובר 2009 הוצג כמועמד לכניסה למצעד הפזמונים של רשת ג'. בשבוע לאחר מכן דורג במקום השמיני. ב-12 בנובמבר עלה למקום השישי – המיקום הגבוה ביותר אליו הגיע. ב-10 בדצמבר, לאחר שישה שבועות צעידה, יצא מהמצעד השבועי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | רשת ג' | 6 |  |
הערות שוליים

↑  המצעד השבועי של רשת ג' מתאריך 22 באוקטובר 2009. פזמונט
↑  המצעד השבועי של רשת ג' מתאריך 29 באוקטובר 2009. פזמונט
↑  המצעד השבועי של רשת ג' מתאריך 12 בנובמבר 2009. פזמונט
↑  המצעד השבועי של רשת ג' מתאריך 10 בדצמבר 2009. פזמונט
| דין דין אביב |
| --- | --- | --- |
| אלבומי אולפן | סודותיי • חופשיה בין עולמות |  |
| אלבומי אוסף | האוסף |  |
| סינגלים | "כבר אחרי חצות" • "סודותיי" • "חולמת" • "מוכרת לי מפעם" • "אף לא מילה" • "ספרי לי אהובה" • "שיבוא אליי" • "על כל עלה נושר (הלוואי הלוואי)" • "נועדנו" • "מאחורי השער" |  |
| השתתפות בסינגלים | "אם תלך" • "יש בי עוד כוח" |  |
דף בית

ערך זה עוסק בדף הבית של אתר. אם התכוונתם לדף בית בדפדפן, ראו .

דף בית של אתר אינטרנט הוא הדף הראשי של האתר, זה המוצג כשמגיעים לכתובת האתר (דומיין). דף זה לרוב מכיל תמצות של התכנים העיקריים באתר, הפניות להרחבות, לקטגוריות שונות, ולמידע נוסף בכל המופיע בו.
מטרת דף הבית

מטרת דף הבית באתר להביא לגולשים מידע לגבי תכולת האתר, ולאפשר להם ניווט מהיר ונוח לחלקים שונים באתר באמצעות קישורים. כיוון שאתרים הם דינמיים ויכולים להשתנות ולהתעדכן בשל אירועי השעה, כדוגמת אתרי חדשות, דף הבית אמור לתת גישה למידע העדכני והרלוונטי ביותר.
דף הבית אמור "ללכוד" את הגולשים ולגרום להם להישאר ולהמשיך לדפדף באתר, ואף לחזור בעתיד. באתרים רבים ניתנת חשיבות רבה לתכנון דף הבית, לעיצובו ולתכנים המוצבים בו. באתרי אינטרנט רבים אף ממונים עורכים שכל תפקידם הוא לוודא שדף הבית יכיל תכנים עדכניים ומעניינים.
חשיבותו של דף הבית על פני עמודים אחרים

מכיוון שמדובר בעמוד המוביל והראשי של האתר כולו, לדף הבית חשיבות מכרעת בתפקודו הכללי של האתר. חשיבות זו מתבטאת במספר גורמים:
מבחינת שימושיות, דף הבית צריך להוות עמוד מוביל לכל נושא ונושא. לפיכך, יש להשקיע מחשבה בתכנונו כך שהמבקרים בו לא יידרשו לפעולות רבות עד להגעה למחוז חפצם. משמע, שמספר הפעולות שידרש עד להגעה מדף הבית לעמוד באתר אותו הגולשים מבקשים, יהיה קטן ככל האפשר.
מבחינה שיווקית, דף הבית מהווה לעיתים את ההזדמנות היחידה להשפיע על הגולשים ולהובילם לכיוון ביצוע פעולה (מילוי טופס, הרשמה לתפוצה, רכישת מוצר ועוד). לכן, דף הבית יכלול אלמנטים המניעים את הגולשים לביצוע פעולה כלשהי בצורה ברורה.
מבחינה עיצובית, דף בית יוצר את הרושם הראשוני שעל פיו הגולשים יחליטו אם הגיעו לאתר הרלוונטי לדרישותיהם. ישנם מקרים רבים בהם דפי בית בנויים בצורה מעט שונה משאר האתר, כדי לייחד את חשיבותם וליצור רושם ראשוני חזק.
מבחינה קידומית, לדף הבית חשיבות רבה יותר משאר האתר, ומשקל רב בציונו של אתר בעיני מנוע החיפוש נקבע על סמך דף הבית. לכן, העוסקים במלאכה זו דואגים לבנות את דף הבית בצורה מיטבית ולפי ההנחיות המחמירות ביותר.